पाएं अपने शहर की ताज़ा ख़बरें और फ्री ई-पेपरडाउनलोड करें
गर्ल्स कॉलेज में जुलाई से योगा, टैली और पीजीडीसीए के नए कोर्स की पढ़ाई शुरू होगी। कॉलेज के प्रस्ताव पर शिक्षा विभाग ने नए कोर्स में नवीन शिक्षण सत्र 2021-22 में प्रवेश की अनुमति दी है।
कॉलेज में पढ़ने वाली शहर व ग्रामीण छात्राओं की मांग पर आत्म निर्भर भारत योजना के तहत प्रबंधन ने प्रस्ताव बनाकर शासन को भेजा था। इसे उच्च शिक्षा विभाग ने स्वीकृत कर लिया। कॉलेज प्रबंधन अब जनभागीदारी से कोर्स की फीस व सीट संख्या तय करेगा। जानकारी के मुताबिक तीनों ही कोर्स में 25 से 30 सीट प्रवेश के लिए रखी जाएगी।
कॉलेज प्राचार्य डॉ.गीताली सेनगुप्ता ने बताया कॉलेज में पढ़ने वाली छात्राओं ने बताया कि इन विषयों की पढ़ाई के लिए बाहर के संस्थानों में जाना पड़ता है। छात्राओं की मांग पर हमने उच्च शिक्षा विभाग को तीन विषयों की जनभागीदारी के तहत कॉलेज में शुरू करने की मांग की। जिसे विभाग ने मंजूरी दे दी है।
नए सत्र में जुलाई से इन तीनों ही कोर्स में प्रवेश होंगे। वहीं एसएन काॅलेज के प्राचार्य डॉ.मुकेश जैन ने बताया हमने भी योगा व टैली कंप्यूटर कोर्स शासन को स्वीकृति के लिए भेजे हैं। लेकिन अभी तक कोई जवाब नहीं मिला है। उन्होंने कहा यूजी व पीजी की परीक्षाएं अब ओपन बुक सिस्टम से ही होगी। इसके लिए विवि स्तर से कार्रवाई चल रही है। इसके साथ ही यूजी-पीजी कोर्स की ऑनलाइन कक्षाएं भी चल रही हैं।
ऑनलाइन स्नातक कोर्स पूरा, अब स्नातकोत्तर विषय की हो रही पढ़ाई
कोरोना के दौरान यूजी-पीजी कोर्स की कॉलेज से ऑनलाइन विद्यार्थियों की पढ़ाई चल रही थी। यूजी कोर्स की पढ़ाई जनवरी में ही पूरी हो गई। जनवरी व फरवरी में यूजी की प्रायोगिक परीक्षाएं भी हो चुकी हैं। वहीं पीजी कोर्स की ऑनलाइन पढ़ाई चल रही हैं। कोरोना संक्रमण के दौरान शासन के आदेश पर 10 प्रतिशत स्टाफ के साथ कॉलेज खुल रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn